
SZEPSZIS A SÜRGŐSSÉGI ELLÁTÁSBEN MESTERSÉGES INTELLIGENCIA ALKALMAZÁSA A SZEPSZIS KORAI FELISMERÉSÉBEN

Kulcsszavak: szepszis, korai felismerés, pontrendszerek, mesterséges intelligencia
Célkitűzés: A szepszis korai felismerése mind a mai napig kihívást jelent. Kutatásunk célja megvizsgálni, hogy miként
illeszthető be ebbe a folyamatba a mesterséges intelligencia.
Adatok és módszerek: Nem standardizált, online kérdőív: szepszis, mesterséges intelligencia, pontrendszerek vonatkozásában, sürgősségi ellátók köreiben (n=211). Intervallum: 2023.02.18.-03.18. Csak a kérdőívet hiánytalanul kitöltők válaszait
vizsgáltuk, nem az előírt számú választ adók kizárásra kerültek. A kvantitatív jellegű, retrospektív, monocentrikus kohorsz vizsgálat helye: PTE KK SOT SBO, E-MedSolution medikai rendszer. Célcsoport: A4190 Septicaemia k.m.n., A4191 Septicaemia többszervi elégtelenséggel BNO diagnózist kapott betegek (n=503). Kontrollcsoport: artériás vérgázmintával, előre meghatározott vitális paraméterekkel rendelkező betegek, akik a célcsoportétól eltérő BNO diagnózissal kellett, hogy rendelkezzenek (n=518). Adatterjedelem: 2020.01.01.-2022.12.31. Hiányos betegazonosító adatok képezték a kizárást.
SPSS 27.0.1 verziójú statisztikai szoftverrel végeztünk számításokat (leíró statisztikák). K-mean clustering-, regressziós-prediktív algoritmus dolgozott az adatbázison (mindkettő MI).
Eredmények: A kérdőív alapján kijelenthető, hogy a szepszis, mint iránydiagnózis nem fogalmazódik meg kellő számban és
gyorsasággal az ellátóban, a mesterséges intelligencia és a pontrendszerek megítélése pozitív. Az adatbázison
futtatott klaszterező algoritmus minden esetben szeptikus betegek paramétereit tükröző csoportokat alkotott, illetve
nem szokványos anyagcsere folyamatokra hívta fel a figyelmet. A regressziós modell kezdetben közel száz
százalékos eredménnyel szűrte ki a szeptikus betegeket.
Következtetések: A kapott eredmények birtokában a mesterséges intelligencia adaptálható lehet egy medikai rendszerbe, így korán figyelmeztethetné az ellátót szepszis fennállása esetén.



